1.**Төрлө төбәктәрҙә йәшәгән халыҡтар тарафынан ҡулланылған телмәр нисек атала?** (Диалект)

2.**Телдең функцияларын һанап китегеҙ?** (Предметты атау)

*3.Бирҙең, тәңрем, телде беҙгә, һөйлә тип,*

*Тура юлға телде шуға әйҙәйем!* **Был һүҙҙерҙең авторы кем? (**Мифтахетдин Аҡмулла**)**

**4. Бер-бер артлы теҙелгән ялғауҙар ярҙамында һүҙ һәм грамматик форма яһалыу ысулы нисек атала?** (А. Агглютинация)

А. агглютинация

Б. флексия

В. инкорпорация

Г. фузия

5. ***Өфөләрҙән Мәскәүҙәргә*** *саҡлы*… Күплек ялғауы ниндәй мәғәнә белдерә? (Г. Коллектив күплек мәғәнәһе)

А.күплек мәғәнәһе

Б. модаллек мәғәнәһе

В.экспрессивлыҡ мәғәнәһе

Г.коллектив күплек мәғәнәһе

6. ***Әгәр, әгәр ҙә, әгәр ҙә мәгә***р теркәүестәре ниндәй мәғәнәне көсәйтә? (В. шарт мәғәнәһен)

А.сәбәп мәғәнәһен

Б.оҡшатыу мәғәнәһен

В.шарт мәғәнәһен

Г. ҡаршы ҡуйыу мәғәнәһен

7. Тыныш билдәләрен ҡуйығыҙ:

*Рамазан-пулеметсы, биштәрле ауыр тоҡсайҙы, Федотов Нефедычтың трофей мылтығын аҫып, урман шауына ҡолаҡ һала-һала, күп тә барманылар, шартлап ботаҡ һынғаны ишетелде, юлдарын бүлеп ниндәйҙер ҡарасҡы үтеп (Ә.Хәкимов).*

*8. Эштән ҡайтҡас, мин клубҡа барҙым.* Был һөйләмдә ни өсөн өтөр ҡуйыла, аңлатығыҙ? (Был һөйләмдә өтөр ҡуйыла, сөнки айырымланған хәл әйтеме бар.)

9. *Казармала командирҙар өсөн тәғәйенләнгән бүлмәләрҙең береһендә ике полк комиссары, Ғимаҙиев менән Хоҙайбирҙин, бергә торҙо.* Тыныш билдәләрен ҡуйығыҙ һәм ни өсөн теге йәки был тыныш билдәһенең ҡуйылыу осрағын аңлатығыҙ. (Ике яҡтан да өтөр менән айырыла, сөнки айырымланған өҫтәлмәлек бар.)

10. *смола – һумала, книга – кенәгә* һуҙынҡы өн һүҙ башындағы ике тартынҡы өндөң араһына ҡуйылып әйтелә, был күренеш нисек атала? (эпентеза)

11. М. Ғафури әҫәрҙәрен билдәләгеҙ (В.”Ҡара йөҙҙәр”, “Шағирҙың алтын приискыһында”)

А.”Боролош”, “Ҡара йөҙҙәр”, “Өсәүҙең тарихы”

Б.”Сибай”, “Еңелгән ятыу”

В.”Ҡара йөҙҙәр”, “Шағирҙың алтын приискыһында”

12. М. Ғафуриҙың “Ҡара йөҙҙәр” повесының төп геройҙарын билдәләгеҙ (А.Закир, Ғәлимә)

А.Закир, Ғәлимә

Б.Ғариф, Сәхибә

В.Сәйҙел, Зәйнәп

13. Ғ. Сәләм әҫәрен билдәләгеҙ (В. ”Бала” поэмаһы)

А.”Эшсе” поэмаһы

Б.”Ҡан” роман

В. ”Бала” поэмаһы

14. Йәнәш торған тартынҡы өндәрҙең бер-береһенә оҡшамауы нимә тип атала? (Диссимиляция)

15. *лап-лап, йәлт, ем-ем, салт, мөлдөр-мөлдөр* һүҙҙәре ниндәй төркөмгә ҡарай? (оҡшатыу һүҙҙәре)

16. Беҙ белмәйбеҙ, бәлки, ул бала

Ҙур геолог булып танылыр.

Уның аҡылы ***аша*** алтындан

Ҡиммәтлерәк металл табылыр (М. Сөйөндөклө). ***Аша*** бәйләүесе ниндәй төргә ҡарай? (рәүеш бәйләүсеһе)

17. *Йәшәй-йәшәй шуны* ***белдем:***

*Барынан өҫтөн – хаҡлыҡ!*

*Уның өсөн яндым-көйҙөм,*

*Хаҡлыҡты һөйҙөм артыҡ. (Ҡ. Әлибаев).* Билдәләнгән һүҙгә морфологик анализ эшләгеҙ. (Белдем – ҡылым, баш.формаһы - бел, хәбәр һөйкәлеше, 1-се затта, берлектә, барлыҡта, төп йүнәлеш, хәбәр)

18. ***Балалар, китаптар*** исемдәрендә күплек мәғәнәһе ниндәй юл менән бирелә (А. Аффиксаль юл)

А.аффиксаль юл

Б.синтаксик юл

В.стилистик юл

Г.фонетик юл

19. *Сыңғыр-сыңғыр сыңраған*

***Йылҡыһы күп*** *Уралтау…*

Күплек мәғәнәһе ниндәй юл менән бирелә (А. Синтаксик юл)

А.синтаксик юл

Б.синтетик юл

 В.стилистик юл

Г.фонетик юл

20. ***Бесән сабыу*** тигән һүҙбәйләнештә исемдең килешен билдәләгеҙ (Б. Төшөм килеш)

А.эйәлек килеш

Б.төшөм килеш

В.төбәү килеш

Г.сығанаҡ килеш.